Aha!
Cânți destul de bine pentru cineva care n-are probleme adevărate.
Am avut cel mai bun profesor.
Dacă vă plac emisiunile sportive, imobiliare, telenovelele și documentarele,
abonați-vă la Totul Plus!
Noi vă oferim de toate, până și ce a refuzat Peacock.
Avem desene vechi, cu fazele de rasism și violență tăiate, așa că-s mai lungi.
Uite-l pe domnul Corb Cârâitor!
CONȚINUT ACUM NEADECVAT
SFÂRȘIT
Fă-ți pofta și răzuiește
Loteria te îmbogățește
E piesa lui Murphy Gingivită, dar i-au schimbat versurile.
El n-ar fi cântat în veci porcăria asta!
Te costă un dolar Răzuiești și-ajungi popular
Ce sacrilegiu! Ascultați piesa originală.
„Mă sperie ziua de mâine”
Sufăr ca un câine
Mă sperie ziua de mâine
LOTERIA SPRINGFIELD
N-ai nimic de pierdut Durează doar un minut
Loteria, angajații săi și agenții de vânzări nu oferă nicio garanție,
inclusiv în ce privește vandabilitatea și conformitatea produsului la scopul său
sau acuratețea, deplinătatea și utilitatea informațiilor din această piesă.
Nu pot să cred că se folosesc de o legendă a jazzului ca să vândă bilete la loterie!
De ce detești loteria? O să-mi asigure pensia.
Loteria e impozitul aplicat celor care nu pot calcula șansele minime să câștige,
fiindcă au urmat școli subfinanțate din cauza unor escrocherii ca loteria!
Îi păcălesc pe amărâții bătuți în cap să ia bilete, deși nu-și permit.
Te costă un dolar Răzuiești și-ajungi popular
Am o șansă de unu la 50 de milioane să câștig!
Gingivită ar fi turbat. Detesta jocurile de noroc.
- Serios? De unde știi? - Fiindcă știu totul despre el.
Eu îi țin site-ul.
GINGIVORAGII
N-am găsit încă un titlu bun.
Și am făcut o reproducere după a lui embouchure.
Deci asta însemna embouchure!
Azi am învățat ceva. Și-acum o să uit.
BERE Duff
Gata, am uitat!
Fă-ți pofta și răzuiește
Cu diamante cățeaua-ți împodobește
Te costă un dolar Răzuiești și-ajungi popular
Și reclama se oprește
FANII LOTERIEI
Liniștește-te, Lisa. Cum spunea Isus: „Cine nu joacă nu câștigă”.
Ba n-a zis asta.
După ce a transformat apa în vin, a bătut câmpii și a uitat până a doua zi.
Vizuina jazzului
Salutare, Bețe, Reavăn, Contele Patru, Pat Chimval,
Trei Dosuri, Joe Săratul și Aritmicii,
Henderson Neporeclitul, Seara Zilnică, Zi Ușoară și Coriștii!
Noi suntem de sacrificiu
- Sunteți la fel de furioși ca mine, nu? - Firește! În ce privință?
Că muzica lui Gingivită a fost deturnată de loterie.
Se întâmplă mereu.
Singura formă de artă pur americană e furtul muzicii negrilor.
Există o singură soluție să-i oprim. Să boicotăm loteria!
Taci! Anunță numerele la loterie.
Câștig precis!
Numerele sunt: 6, 27, 32, 14.
- Nu se poate! - Zău așa!
Să vă spun ceva, oameni buni! Încă un număr și am câștigat.
Dacă iese, nici că mă mai vedeți.
Detest orașul ăsta, mai ales pe boșorogii care se uită la știrile locale.
Ultimul număr e… 62. Am pierdut.
Kent Brockman o să ridice în slăvi orașul Springfield mâine, la ora 20:00.
Ador orașul ăsta!
Aș vrea să câștig și eu o dată la loterie
și să sparg toți banii din prima, ca să regret toată viața.
Ce-ai pățit?
Opera unei legende a jazzului a fost deturnată, dar o să iau eu măsuri.
Vino încoace, e ceva important.
Dacă e să rămâi cu ceva de la mine, bagă asta la cap.
Nu încerca să salvezi pe nimeni și nimic.
Te implor, nu-ți irosi vremea cu cauze pierdute din start.
Mediul? S-a zis cu el. Democrația? Abia mai respiră.
Televiziunea? Doar ratații o mai urmăresc.
ÎN CONTINUARE: REZIȘTI LA DENTIST?
Promite-mi că nu-ți irosești timpul cu treaba asta cu jazzul.
Îți promit. Nu-mi mai irosesc timpul cu cauze pierdute.
Fiindcă timpul investit în cauze pierdute nu e irosit.
- Ce-ai bombănit acolo? - Ceva contrar spuselor mele.
Așa te vreau!
Loteria a fost acuzată că a deturnat opera unui jazzman îndrăgit.
Astă-seară, pentru că acest post de rahat nu scapă încă de mine,
prezint o dezbatere între loterie și Lisa Simpson,
care se autodeclară expertă mondială în tot ce ține de Murphy Gingivită.
FĂRĂ BANI ÎN JAZZ
HEMORAGIE
Mai lucrez la titlul ăsta, dar vă pot spune
că el nu și-ar fi dorit ca muzica lui minunată
să fie folosită de loterie, întruchiparea lăcomiei.
Fetițo, tu pretinzi că știi totul despre domnul Murphy.
Chiar știu.
- Știi care-i prenumele lui? - Oscar.
- Știi nota lui preferată? - Si bemol.
- Așa e. Marca preferată de muștiuc? - Légère.
- Stilul de jazz preferat? - Tradițional.
Care a fost prima lui înregistrare?
Primul lui album s-a numit Broken Elevator Blues.
Așa…
Dar prima lui înregistrare a fost la Minton's Playhouse,
alături de Thelonious Monk, când Gingivită avea 16 ani.
Ai nimerit-o iar.
Pe asta o s-o știe. Și pe asta.
- Câți ani are băiatul lui? - Are un băiat?
Nu știam.
- Nu mai am întrebări, onorată instanță! - Nu suntem în instanță!
Se respinge!
Ne întoarcem imediat.
Mă simt oribil.
Cum să iubesc atât un om și să nu știu ceva așa important despre el?
- Nu fi supărată. Eu te consider perfectă. - Serios?
Da, dar eu sunt o proiecție a minții tale, așa că o să-ți spun ce vrei să auzi.
Ce plăcere!
- Să jucăm de-a trage-n Lisa! - Nu pot, sunt prea tristă.
Abia dacă pot să cânt piesele proaste ale lui Kenny G.
Pe ăla nu-l place nimeni. De-aia i-au omorât pe ăia de la A la F.
Nu știam că idolul meu are un băiat.
Când te văd plângând, simt nevoia să fac ceva.
Așa e mai bine!
O să-l caut pe fiul tău
și o să aflu ce părere are despre exploatarea muzicii tale.
Îți dau un indiciu. I-am dat numele pianistului meu preferat.
- Monk! Monk Murphy! - Exact!
Acum poți să-l cauți în cartea de telefoane.
- Ce-i aia? - Sunt mort de multă vreme.
Bună! Eu sunt Lisa Simpson, iar tu ești Monk Murphy.
Doamne! Ești leit tatălui tău!
Nu-mi spune! Și ție ți-a fost tata mentor.
- Vrei să-ți arăt pozele lui? - N-aș vrea să te deranjez.
- Bine. - Da! Te rog!
500 DE DISCURI VÂNDUTE
Îl ador pe tatăl tău.
Deși cânta blues, reușea să înveselească lumea.
Zâmbesc de câte ori mă gândesc la el.
Am aflat că ți-a dedicat un cântec, „Ultima piesă a lui Monk”.
Înainte să mă salveze a mea iubită
Mă pierdusem într-o fotografie albită
Stai, scuză-mă, dar nu pot savura piesa asta.
Te înțeleg. Ți-e dor de tatăl tău.
Da, dar nu mă pot bucura de muzică pentru că n-o aud.
M-am născut surd.
Dar mi s-a părut că auzi tot ce spun.
- Citesc pe buze. - Citește asta!
Sunt cel mai mare fan al tatălui tău. Și tu îl iubeai la fel de mult?
Da, a fost un tată minunat. Îmi arbitra meciurile de fotbal.
Pentru el, muzica și eu eram totul.
A fost foarte supărat când a aflat că m-am născut surd.
DR NICK E CONCEDIAT
Băiatul e atât de surd,
încât n-ar auzi nici un foc de armă tras lângă capul lui.
- Sper că nu așa ați verificat. - Firește că nu.
S-au făcut progrese importante.
Cu implant cohlear, audioterapie și logopedie,
ar putea ajunge să audă bine.
Dar, ca orice progres important în domeniul medical,
e doar pentru bogați și medici care beneficiază de discount.
Băiete, o să muncesc zi și noapte ca să-ți iau implantul ăla cohlear.
- Știi și altceva sau doar cânți jazz? - Mai și predau jazz.
Cum o să achiți consultația asta?
Cu ăștia.
- Acolo sunt vreo 16 $. - Da, am avut o lună bună.
Pesemne atunci a compus tatăl tău „Șaișpe biștari nu-s de-ajuns”.
Încă îți dorești implantul?
Da, numai că semăn cu tata, care și-a câștigat pâinea din jazz.
Eu am un ONG.
Câștig mult mai bine ca el, dar tot nu-i de-ajuns.
Stai! Știai că loteria folosește piesa tatălui tău?
- Ce? El detesta jocurile de noroc. - Știu! Ai aflat de la el?
Nu, am citit pe site-ul Gingii gumate.
Da, în sfârșit am găsit titlul potrivit!
Dar pesemne te plătește loteria suficient ca să-ți pui implantul, nu?
Nu. N-am primit nimic.
Poftim? Mi-a fost scris să te găsesc.
De-acum îmi dedic viața fericirii tale.
Ești noua mea cauză!
Stai! Nu-s cauza nimănui. Mă simt bine în pielea mea.
Țin la semenii mei surzi.
Uneori îmi place să închid ochii ca să scap de sunetele iritante.
Da, și eu le detest.
Ascultă-mă! Uite cum facem!
O să ștergem pe jos cu ăia!
Noi doi…
ne angajăm avocat…
O să ajungem și la Curtea Supremă…
O să reparăm moștenirea tatălui tău.
Acum? Trebuie să mănânc. Am probleme cu glicemia.
Ar fi mai simplu dacă nu te împotrivești.
INTRAREA SOLIȘTILOR
E-n regulă, mă cunosc toți.
- Pot să deschid geamul ăsta? - Sunt geamuri aici?
Am ajuns acasă.
Au făcut un perete comemorativ.
Ăla e McCoy Tyner. A cântat cu Coltrane.
Gerald Wilson, Duke Ellington din vest, și uite-o și pe Sarah Vaughan.
Nu! A murit Etta Pryor?
Nu, scumpo, n-am murit.
N-o să mă mai reazem de peretele ăsta.
Acum, fuga!
Nu, scumpo, nu la fuga aia mă refeream.
Căutăm informații despre tatăl meu.
Monk Murphy?
Tatăl tău te aducea aici încă din fașă.
Am compus multe piese despre tine.
De pildă, „Te rog, schimbă-i scutecul”.
„Bebelușul mi-a pătat rochia cea bună” și „Ce caută un bebeluș în club?”
Ăla a fost un mare hit. Mă bucur să te revăd.
Eu îl cunoșteam cel mai bine pe taică-tău.
Mai bine ca maică-sa, ca preotul lui și ca furnizorul lui de ochelari de soare.
Cine deține drepturile pieselor lui?
Aia nu știu, dar știu altceva.
Să vă spun eu cum era Gingivită!
Era, da era, un bărbat Fără simțul afacerilor
Nu-l ascultați pe el. Eu îl cunoșteam cel mai bine pe Gingivită.
Am fost cu el în turneu Da, în turneu
- Am fost în turneu în anii '90 - N-avea simțul afacerilor
În anii '90
- Am fost în turneu cu el în anii '90 - N-avea simțul afacerilor
Havana, New Orleans, Manhattan Și Tokio, Paris și Amsterdam
- În anii '90 - Nu ne ajută
- Nu ajută la nimic - N-avea simțul afacerilor
BROKEN ELEVATOR BLUES de Gingivită
Ce-i ăla?
„Casa artiștilor prețuiți.” Casa lui de discuri! La ei mergem!
- N-avea simțul afacerilor - În anii '90
ÎI JECMĂNIM PE MUZICIENI
Acum o să aflăm cine vinde muzica tatălui tău.
„Cecul vine prin poștă, Casa de discuri corectă,
o filială a firmei Parteneri exploatatori, Casa de discuri Ritm și suflet,
patron Harvey Whitebread."
Gata, am ajuns!
CASA ARTIȘTILOR PREȚUIȚI
Înainte să stăm de vorbă, te rog să semnezi aici.
ACORD DE CONFIDENȚIALITATE
De ce ai semnat?
Am înțeles doar „te rog”. Nu i se văd buzele de mustață.
Fac totul să nu mi se citească nimic pe buze sau în scris. N-am nici amprente.
Mda…
Cum ai putut să vinzi loteriei piesa lui Gingivită?
Îi aparține lui și familiei lui.
Așa e, Gingivită a compus-o, apoi a venit la noi să o distribuim.
Trebuia să fi citit anexa la contract, dar nu i-am arătat-o și n-a știut de ea.
Și anexa era cât o zi de post. Dar și-a primit partea.
Drepturi de autor mondiale, 92 de cenți? Mi-au promis dublu.
Suntem în secolul XXI, amice! Artiștii dețin drepturile pieselor lor.
Deși deseori le lansează gratis pe internet.
Dar o să te dăm în judecată!
Nu mai deținem drepturile.
Le-am vândut unui consorțiu din care fac parte Nike, chipsurile Lay's,
oligarhi turci și corporații venale.
Holograma lui e în turneu în Europa.
Am fost mereu singur De când m-am născut
Saxofonul ăsta ruginit E tot ce-am cunoscut
CASA ARTIȘTILOR PREȚUIȚI
Să-i transmiți consorțiului ăluia că a încurcat-o cu mine.
Ar putea dura ani de zile să-i învingem, dar ești de acord, nu?
- Nu prea. - Poftim?
Sunt fericit. Ba nu!
Eram fericit până să vină la mine o fată și să-mi spună că nu sunt fericit.
Te rog, nu mă mai ajuta.
Nu! Mai acordă-mi o șansă!
Ascultă-mă cu atenție! Nu!
Aveai dreptate, tată. Sunt pe punctul să renunț.
Sunt mândru de tine, scumpo.
- Eu nici măcar n-am încercat. - Sunt foarte mândru de tine!
Mă duc în camera mea.
O cameră întunecată e ideală după ce-ai făcut o mare greșeală.
Te iubesc!
ENERGIA NUCLEARĂ EXPLICATĂ COPIILOR
Lisa are o problemă.
Lisa avea o problemă. Din fericire, am rezolvat eu.
Doamne! Ar trebui să vorbesc cu ea.
Tocmai mi-a zis că am avut dreptate.
Dacă te bagi tu, o să strici totul
și o să provoci o criză din care n-o să ne mai revenim.
Ești sigur că se simte bine?
E fericită, ascultă muzică deprimantă.
- Bine, fie. - Noapte bună, iubito.
Iubito, n-ai putea să închizi ochii? Strălucesc foarte tare.
Mă sperie ziua de mâine
E prea tristă. Ce-o fi pe fața a doua?
NUMĂRUL LINIEI DEDICATE SINUCIGAȘILOR
Mă duc să mă plimb.
PODUL MEMORIAL GINGIVITĂ
Aș vrea să fii aici. Știai mereu ce să spui.
Micuță Lisa, sunt mereu aici pentru tine.
Ca Will Smith în Misteriosul Bagger Vance.
Sau ca Morgan Freeman în Șoferul doamnei Daisy.
Să vă duc la Kwik-E-Mart, dră Lisa?
Da, Hoke.
Învață-mă despre egalitate și drepturi civile,
dar să nu mă simt prea vinovată.
În schimb, peste 30 de ani, o să te întreb care-i numele tău de familie.
Ce faci?
GHID RUTIER
Legam o prietenie ciudată.
- Și eu la fel! Contrar câtor așteptări? - Tuturor așteptărilor.
Dar eu văd în tine mai mult de-atât. Mă lupt pentru moștenirea ta.
Corporațiile venale nu pot învinge pe cineva ca mine,
cu un suflet mare și ingeniozitate…
La naiba! Sunt doar un copil.
Asta-i viața și nu pot schimba prea multe.
Bine, mă supun realității.
Micuță Lisa, începi în sfârșit să pricepi ce înseamnă cu adevărat blues-ul.
Totul e posibil Centru pentru copii surzi
ATENȚIE, COPII SURZI
Aici lucrează Monk Murphy?
Da. Regizează piesa Richard al III-lea.
Cred că e prima dată când o fetiță surdă joacă rolul principal.
Abia aștept s-o văd!
Azi iarna vrajbei noastre s-a schimbat
Prin soarele lui York, în toi de vară
Soarele lui York!
Ești mentor, la fel ca tatăl tău.
- Am venit să-ți cer scuze. - Nu trebuie să-ți ceri scuze.
Serios? Dar am muncit mult la ele.
Patru ciorne, la un rând. Au ieșit bine.
Ce-ar fi să-mi spui esența?
Sigur! O să-ți placă esența. E super.
Așa…
"Tatăl tău m-a salvat o dată când eram tristă.
Când am aflat că exiști, chiar dinainte să te cunosc,
am crezut că e de datoria mea să te salvez.
Acum știu că ar fi trebuit să te ascult
când mi-ai spus că n-ai nevoie să fii salvat."
Super! Și știi ceva? O să-mi pun implanturile.
Minunat! De unde ai făcut rost de bani?
Am ieșit al nouălea la loterie!
N-ai nimic de pierdut Durează doar un minut
Mai bine nu întrebam.
DUPĂ DOUĂ LUNI
Acum o să activez implantul.
O să fie grozav!
Am ales ceva foarte special drept primul lucru pe care o să-l auzi.
LISA E NAȘPA
Naiba să te ia, Bart!
"Naiba să te ia, Bart"? Am auzit!
Minunat!
O farsă de care uitasem m-a scos în față.
Nu! Nu asta voiam să auzi!
Asta voiam să auzi!
Îl aud pe tip spunând: „Atenție, băieți!”
Aud ultima piesă a lui Monk
Urechile mele aud muzica
Pe care mâinile mele Au fost binecuvântate să o cânte
Doamne! E prima oară când îi aud vocea.
- Îți mulțumesc, Lisa. - O să postez asta pe site.
Ai făcut fericit un bătrân jazzman, micuță Lisa.
Dar ce-i aia site?
Nu puteai visa locuri mai bune?
Așa e mai bine.
AFLAȚI DETALII DESPRE LOTERIE LA MAGAZIN.
Subtitrarea: Aurelia Ferencz